વાઘેલા મહેમદાબાદ નજીક આવેલ કાચ્છી ગામનો રહેવાસી છે અને દરરોજ ટ્રેનમાં અમદાવાદ અપડાઉન કરતો હતો. ત્યારે 27મી મે 2014ના દિવસે પણ તેમણે કાલુપુર સ્ટેશનથી રાબેતા મુજબ મહેમદાબાદની લોકલ ટ્રેન પકડી હતી. ટ્રેન સ્ટેશનથી બહાર નીકળી ગયા બાદ કાંકરીયા યાર્ડ ખાતે ઉભી રહી ગઈ હતી. આ દરમિયાન તેમની પાસેના ટ્રેક પરથી વડોદરા ઇન્ટરસિટી ટ્રેન ધીમી ગતીએ પસાર થઈ હતી. જે જોઈને વાઘેલા ઘરે વહેલા પહોંચી જવા માટે પોતાની ટ્રેનમાંથી ઉતરી સામેની ટ્રેનમાં ચડવા ગયો હતો. જોકે બેલેન્સ ગુમાવતા અકસ્માત સર્જાયો હતો અને પોતાનો પગ ગુમાવવો પડ્યો હતો.